« feruiteur de Sainct Maixant » 


ADVIS DE LA DEFFAICTE DES 
ANGLOIS ET AVTRES 
HERETIQUES VENUZ EN 
BRETAIGNE, POUR LE ROY DE 
NAUARRE, PRES CHAFTEAU- 
BOURG. 


(1591) 


Monsievr, defpuis vous auoir efcrit par le Sieur de fainct 
Romain, & vous auoir donné aduis de la mort de la Nouë & du 
Comte de Montgomery, ie me retiray auec mes trouppes à Nantes 
pour me rafraifchir, fuyuant le mandement que Monfeigneur le 
Duc de Mercure m’en auoit faict, tant par fes lettres que par le 
Sieur de Genlis, la Motte, qui me vint trouuer, expres au Chafteau 
de Nubourg, où 1’auois mené le fils du Millord Honfedô, que nous 
prinfmes prifonnier au dernier rècontre. La Royne d’Angleterre à 
faict grand” inftance enuers le Roy de Nauarre, qu’il euft à 
employer fes moyens pour mettre le fils dudit Millord en liberté, à 
quoy MÔfeigneur de Mercure ne veut entendre, quelque 
fupplication que le Roy de Nauarre luy en ait faicte, par fes 
deputez : finon en rendant Môfeigneur le Duc d’Elbeuf prifonnier 
à Loches, en pleine & entiere liberté. Ce q ne pouuant faire le Roy 
de Nauarre, s’excusät qu’il eft entre les mains du Duc d’Efpernon 
qui tient du tout Loches à fa deuotion, Môdit Seigneur n’eft pas 
refolu de le deliurer qu’à bonnes enfeignes. Le Prince de Dôbes 
efchappé de la derniere deffaicte, s’eft retiré auec fort peu de gès 
däs Rêènes, où 1l feroit biè toft affiegé, n’eftoit les forces que 
mondit Seigneur de Mercure à enuoyé en l’armee de Monfeigneur 
le Duc de Mayëne, fous la conduite du Sieur de S .Laurens : 
neantmoins il doit biè toft receuoir quatre mille hômes du Roy 
Catholique, dont il a efté affeuré par Môfieur le Cômädeur 
Morceau, qui faict toute diligèce pour leur acheminemèêt. 
Cepêdant la Roine d’Angleterre aiât enuoyé douze ou quinze cens 
Anglois fous la conduite du Millord Hauart en Bretaigne, lors 
qu’elle fçauoit q môdit Seigneur de Mercure eftoit defnué de 
forces pour les auoir enuoyees en Lorraine, arriuerent à Vitray, 
ville diftante de Rènes de treize à quatorze lieuës, le 21.1our de 
Septèbre dernier, où ayâts feiourné douze iours pour fe rafraifchir 
en intètion de fe venir ietter dans Rennes pour defendre la ville, au 
cas que môdit Sieur de Mercure les vint affieger. Ce qu’eftant 
denoncé à môdit Sieur, 1l refoluft d’y donner ordre, & pour ceft 
effect m’efcriuit de faire rebrouffer chemin à mes trouppes qui 


eftoyent de fix cës hommes de pied, pour me ioindre au Sieur 
d’Aradon, qui auoit 300.cheuaux. Ce qu’eftant faict & ayans 
1oincts môdit Sieur de Mercure pres Chafteau-bourg, nous eufmes 
aduis, que le 1eune la Hunaudaye & le Millord Hauart, auec leurs 
trouppes, qui pouuoyent faire en tout douze cens hômes de pied, 
& cinq cens cheuaux eftoyêt partis de Vitray le 4.d’Octobre, iour 
de S.Fräçois, & venoyent coucher à S.Iean fur Vilaine deux lieuës 
pres de Chafteau-bourg, fur le grand chemin de Vitray à Rennes. 
Mondit Seigneur qui s’eftoit mis entre-deux, auec forces 
inegalles : car 1l n’auoit que huict cens hommes de pied, & quatre 
cens cheuaux, feit affembler fon Côfeil pour deliberer s’1l deuoit 
combattre ou non. Le Marquis de Chauffein, Prince de grande 
expectation, remonftroit qu’il valloit mieux combattre que de fe 
retirer, & qu’il failloit s’affeurer que Dieu leur affifteroit, & qu’il 
ne permettroit point que les ennemys euffent le deffus, qui ne 
pouuoyent auoir que cinq ou fix cens hommes d’auantage, & que 
fe retirer, mondit Seigneur ne le pouuoit faire, fans perte de fa 
reputation. Le sieur d’Aradon au contraire remo nftroit combië les 
batailles eftoyent incertaines, & qu’il valoit beaucoup mieux ceder 
vn peu, que de mettre en hazard vne telle Prouince que la 
Bretaigne, qui feroit en danger de fe perdre, fi mondit Seigneur 
demeuroit au combat, pour eftre la perte des Chefs, vn 
abaiffement de cœur aux Soldatz, effroy & efpouuantemèêt des 
villes, qui apres Dieu, ne s’appuyent que fur eux ; & qu’en tout 
euenement fe retirant fans combatre, & l’ennemy entrant dans 
Rennes, pour leur fecours 1ls ne pouuoyent faire gräd cas en 
Bretaigne pour y auoir peu de retraictes, & que les villes de 
l’Vnion dudit pays, (eftant bien pourueues de toutes fortes de 
munitions) 1l ne falloit rien craindre, Que l’ennemy venoit 
feulement pour defendre Rennes, fans vouloir rien entreprèdre de 
nouueau, & partät qu’à l’occafion d’vne feule ville 1l ne falloit 
mettre la Prouince en danger, à quoy le Marquis de Chauffein 
frere de mondit Seigneur, remonftra la commodité grande, qui 
pouuoit aduenir au pays, d’empefcher l’entree du fecours ennemy 


dans la dite ville, & que par ce moyen ceux de la ville, & 
notamment les pauures Catholiques, fafchez de la domination du 
Prince de Dombes, & des rauages que noz gens font autour de 
Rennes, fe pourroyent (ennuyez de tant d’incommoditez) ranger à 
l’Vnion, & que l’ennemy feroit contrainct ou de s’en retourner en 
Angleterre, ou d’aller paffer l’hyuer à Vitray, qu’il falloit (au 
moins fi l’on pouuoit fans combatre) leur empeñfcher 
l’acheminement dans Rennes. Môdit Seigneur de Mercure apres 
auoir ouy tous leurs aduis refoluft de fuiure le Confeil de Môfieur 
le Marquis de Chauffein, & apres s’eftre recôomandé à Dieu & à 
noîftre Dame, à laquelle tous les Princes de Lorraine ont 
particuliere deuotion, feit mettre fes gens en equipage pres de 
Chafteau-bourg, & ayant aduis que l’ennemy s’en approchoit, 
enuoya vne côpagnie d’enfans perdus du Capitaine fainct Martin 
les recognoiftre, lequel ayât rapporté l’eftat de leur armee, môdit 
Seigneur refoluft de les attendre, faifant faire alte à fes gens 
l’efpace de trois heures : en fin mondit Seigneur les ayant faict 
attaquer par quatre côpagnies de gens de pied & deux compagnies 
de Caualerie, noz gès eurent du pire. L’ennemy pourfuiuant la 
victoire criât viue le Roy, fe vint getter à corps perdu au milieu de 
trois embufcades, que môdit Seigneur auoit fait demy lieuë pres 
de Chafteau-bourg, à chafeune defquelles y auoit deux 
coleuurines, lefquelles commençans à iouër auec l’infanterie 
feirent vn tel efchecq & carnage des ennemis, qui s’affeuroyent 
d’auoir ia la victoire entiere, qu’il en demeura plus de douze cens 
fur la place, & le refte s’enfuit à vauderoute dans Vitray : ceux qui 
efchapperent l’efpee du Soldat n’efchapperent point les mains des 
Payfans, aucuns desfquels y ont faict vn beau butin, le Millord fe 
fauua en habit defguifé. Nous y auons perdu trois cens bons 
Soldatz & quelques Gentils-hommes. L’ennemy y a faict perte 
outre les eftrangers, de plus de cinq cens hommes, & entre autres 
du ieune d’Auaugour Gentil-homme bien né, mais qui 
malheureufement fe rangea du party des Heretiques. Le sieur de la 
Fons, le ieune la Hunauldaye, le Capitaine la Planche, le Sieur de 


Rofimont, Lieutenât du Gouuerneur de Vitray, & plufieurs autres 
Gentils-hommes & Capitaines fignalez, y ont laiffé la vie. Nous 
en auons plus de foixante prifonniers que mondit Seigneur à faict 
conduire au Chafteau de Nantes. C’eft vn effect fignalé de la 
bonté de noftre Dieu & de fa prouidence paternelle fur fon Eglife, 
ayant permis que mondit Seigneur auec vn fi petit nombre de 
gens, ait deffaict les forces des ennemis, contre l’opinion mefme 
de fes plus fideles feruiteurs, qui le diffuaderent de combattre. 
Ayans recenz les forces d’Efpaigne, mondit Seigneur deliberé 
d’affieger Rennes, Le Prince de Dombes fe trouuant, bien eftôné 
d’auoir perdu en deux rêcontres & en moins de trois moys, autant 
de gens qu’il luy en falloit pour executer les entreprinfes de fon 
Roy en Bretaigne. Le tafcheray par voye affeuré de vous faire 
entendre en ce pays, vous priant me tenir aduerty de ce qui fe 
paffe en voz quartiers, eft defpuis & attendant de voz nouuelles. Ie 
prie Dieu. 


MONSIEVR, vous conferuer en fa grace me recommandant 
bien humblement à la voftre. Du Camp, de Chafteaubourg le 


fixieme Octobre, 1591 


Voftre affectionné feruiteur de Sainct Maixant. 

